<classify> Hayo yamethibitishwa na Katibu wa timu hiyo, John Gabriel alipozungumza na mwandishi wa habari hizi mwishoni mwa wiki iliyopita.Alisema ni kweli wamemrejesha kocha huyo kuifundisha timu hiyo na tayari mhusika ameshapewa taarifa na alitarajiwa kuanza kazi jana.Alisema kuwa wameamua kufanya hivyo ili kuinusuru timu hiyo ambayo ilionekana kufanya vibaya katika mzunguko wa kwanza wa ligi.Ni kwamba hakuna asiejua kwamba mzunguko wa kwanza tuliharibu sana na tulipoona hivyo uongozi tulikaa na kutafakari mambo mengi ya kutafakari ikiwemo kulibadilisha benchi la ufundi kwa kumuondoa kocha aliyekuwepo na kumrejesha Mtuli, alisema.Alisema kuwa ni matarajio yao baada ya kurejea kwa kocha huyo timu itafanya vizuri na lengo lao ni kufika hatua ya nane bora.Mtuli ni kocha tunayemfahamu na tuliyaona matunda yake wakati alipokuwa nayo timu hii, ni kocha mwenye uzoefu na ligi hii, kwa hiyo tunaimani tutafanya vizuri,, alisema.Kwa upande wake kocha Mtuli alisema kuwa ameupokea kwa furaha uamuzi wa uongozi huo kumrejesha kuifundisha timu hiyo na kuahidi kushirikiana nao Ka manufaa ya timu yao.Nimepokea kwa furaha kwa vile wameamua kuniita nitafanya nao kazi Ka manufaa ya timu yetu, alisema.Aidha alisema kilichopo sasa ni kujipanga ili kuhakikisha timu inafanya vizuri. Timu ya polisi imemaliza mzunguko wa kwanza wa Ligi Kuu ikiwa na pointi sita na kushika nafasi ya pili kutoka mkiani.  <topic>: michezo 